Dodatok č. 1 
k Zmluve o dielo a poskytovaní servisných služieb

ktorú podľa §536 a nasl. zák.č.513/1991 Z.z. Obchodného zákonníka v platnom znení
uzavreli dňa 13.8.2014 medzi sebou:

1.	Obchodné meno:	Geosense SK s.r.o.	
	Sídlo:	Michalovská 346/3, 040 11 Košice	
	IČO:	46 812 342	
	IČ DPH:	SK2023597147	
	Zápis:	Obchodný register Okresného súdu Košice I, oddiel: Sro, vložka číslo: 30638/V	
	Štatutárny orgán:	Ing. Roman Fáber, konateľ	
	(ďalej len ako „Zhotoviteľ“)	
	
2.	Obec:	Obec Lutila	
	Adresa:	Štefániková 48/84, 966 22 Lutila	
	IČO:	00652113	
	Štatutárny orgán:	Ján Pružina, starosta obce	
	(ďalej len ako „Objednávateľ”)	

sa mení a doplňuje takto:

Článok 2
Mení sa:
2.1.	c) Implementácia aktualizácií katastrálnych dát sa uskutoční 4x ročne

Článok 4
Vkladá sa odst..
4.6.	Implementácia aktualizácií katastrálnych dát poskytovaných 1 - 4x ročne je bezodplatná. 
4.7.     Cena za implementáciu aktualizácií katastrálnych dát za piatu a každú ďalšiu aktualizáciu je vždy 10,- EUR bez DPH a je splatná spolu s cenou za poskytované služby podľa ods. 4.3 tohto článku. Počet aktualizácií za rok je uvedený v článku 2 ods. 1 tejto zmluvy.

Článok 5
Mení sa názov: 
Súčinnosť a nakladanie s dátami
Vkladá sa odst..

5.4.	Dáta katastra nehnuteľností potrebné pre import do geoportálu poskytne Objednávateľ od Geodetického a kartografického ústavu Bratislava, (ďalej iba GKÚ). 

5.5.	V prípade nedodania dát Objednávateľom, neručí Zhotoviteľ za aktualizácie uvedené v čl.2.

5.6.	Zhotoviteľ sa zaväzuje pri plnení tejto Zmluvy postupovať tak, aby bola zabezpečená ochrana dát s maximálnou odbornou starostlivosťou. Súčasne sa zhotoviteľ zaväzuje dodržiavať všetky právne predpisy vzťahujúce sa k ochrane dát, osobných údajov, obchodnému tajomstvu, ako aj iné právne predpisy, ktorými je viazaný Objednávateľ, s ktorými bude Zhotoviteľ písomne oboznámený.

5.7. 	Dáta pre geoportál, ktoré poskytuje Objednávateľ, sú s jeho plným vedomím o ich použiteľnosti. Zhotoviteľ nie je zodpovedný za obsah dodaných dát.

5.8.	Dáta v geoportáli sú rozdelené na časť verejnú a časť neverejnú. Verejná časť je prístupná každému návštevníkovi aplikácie. Neverejná časť je prístupná návštevníkom povereným vedením mesta a je zabezpečená prístupovým menom a heslom (ďalej len „prístupové práva“). Prístupové práva sú nastavené pri predávaní geoportálu k užívaniu a je ich možné zmeniť podľa vlastného uváženia Objednávateľa. Zhotoviteľ nenesie žiadnu zodpovednosť za zverejnenie alebo zneužitie prístupových práv nepovolanou osobou, spôsobenou zo strany Objednávateľa.

5.9.	Zhotoviteľ sa zaväzuje, že bude využívať údaje GKÚ výhradne na účel stanovený v tejto zmluve a to len za podmienok stanovených vo všeobecné obchodných a licenčných podmienkach (ďalej iba VOP) uvedených na internetových stránkach GKÚ https://om.skgeodesy.sk/om/Files/VOP.pdf .

5.10.	Všetky výstupy a výtlačky z geoportálu sú iba informatívneho charakteru a nenahrádzajú žiadne výstupy potrebné pre akékoľvek právne konania.

Článok 10

Záverečné ustanovenia

Ostatné ustanovenia zmluvy sa nemenia a ostávajú v platnosti.
Tento Dodatok č.1 ku Zmluve nadobúda platnosť a účinnosť dňom jej podpisu oboma zmluvnými stranami, pričom sa na ňu vzťahuje povinnosť zverejnenia na webovom sídle Objednávateľa.

V  Lutile, dňa 06.03.2015

______________________________________
Obec Lutila
Ján Pružina, starosta obce	

V Košiciach, dňa 06.03.2015

______________________________________
GEOSENSE SK s.r.o. 
Ing. Roman Fáber, konateľ 	

Užívanie Diela (Licencia)

1	Objednávateľ nadobúda dňom prevzatia Webovej aplikácie Geosense Geoportal podľa zmluvy zo dňa 13.8.2014 časovo a teritoriálne neobmedzené oprávnenie k výkonu práva používať Dielo (Licenciu),  a to po dobu trvania tejto zmluvy.

2	Zhotoviteľ udeľuje Objednávateľovi Licenciu na všetky zákonné spôsoby použitia autorského diela podľa  ustanovenia § 18 ods. 2  Autorského zákona.

3	Licencia je udelená ako nevýhradná licencia, t.j. Zhotoviteľ je oprávnený poskytnúť Licenciu udelenú touto zmluvou k Dielu akejkoľvek tretej osobe a rovnako je oprávnený sám používať Dielo spôsobom uvedeným v ustanovení § 18 ods. 2 Autorského zákona.

4	Objednávateľ je oprávnený udeliť tretej osobe súhlas na použitie Diela alebo jeho časti v rozsahu udelenej Licencie len s predchádzajúcim písomným súhlasom Zhotoviteľa. Ak Zhotoviteľ udelil súhlas na použitie Diela alebo jeho časti u tretej osoby, nie je povinný spolupracovať pri inštalácii, prípadne prevádzke Diela alebo jeho časti u takejto tretej osoby. 

5	Objednávateľ môže Licenciu zmluvou postúpiť tretej osobe (sublicencia) len s predchádzajúcim písomným súhlasom Zhotoviteľa.

6	Zánikom Objednávateľa prechádzajú práva a povinnosti z tejto zmluvy na jeho právneho nástupcu. Ak niet právneho nástupcu Licencia zaniká.

7	Odplata za poskytnutie Licencie podľa tejto zmluvy je už zahnutá v odmene za zhotovenie Diela.

V  Lutile, dňa 06.03.2015

______________________________________
Obec Lutila
Ján Pružina, starosta obce	

V Košiciach, dňa 06.03.2015

______________________________________
GEOSENSE SK s.r.o. 
Ing. Roman Fáber, konateľ